AIRA เศร้าใจ งบ Q2/58 พลิกขาดทุน หลังค่าใช้จ่ายเพิ่ม-ขาดทุนจากเงินลงทุน
AIRA เศร้าใจ งบ Q2/58 พลิกขาดทุน หลังค่าใช้จ่ายเพิ่ม-ขาดทุนจากเงินลงทุน โดยงบฯ Q2/58 ขาดทุนสุทธิ 52.10 ล้านบาท จากปีก่อนที่มีกำไร 15.99 ล้านบาท ขณะที่ งวด 6 เดือนขาดทุนสุทธิ 37.80 ล้านบาท ขาดทุนเพิ่มขึ้น 136% จากปีก่อนที่ขาดทุน 16.02 ล้านบาท
11 ส.ค. 2558

บริษัท ไอร่า แคปปิตอล จำกัด (มหาชน) หรือ AIRA รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีผลขาดทุนสุทธิ 52.10 ล้านบาท หรือขาดทุนสุทธิ 0.013 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 15.99 ล้านบาท หรือมีกำไรสุทธิ 0.005 บาทต่อหุ้น
ขณะที่ ผลการดำเนินงานช่วง 6 เดือนแรกขาดทุนสุทธิ 37.80 ล้านบาท หรือ 0.01 บาทต่อหุ้น ขาดทุนเพิ่มขึ้น 136% จากช่วงเดียวกันของปีก่อนที่ขาดทุนสุทธิ 16.02 ล้านบาท หรือ 0.005 บาทต่อหุ้น
โดยผลการดำเนินงานงวด 3 เดือนที่พลิกขาดทุน เนื่องจากบริษัทมีค่าใช้จ่ายในการดำเนินงานและการบริหารเพิ่มขึ้น และขาดทุนจากเงินลงทุน